Document ID: /roh_data/filtered/fineweb-2-filterrobots_roh.jsonl.gz/21628

- Aua pli fraida en bogns cuverts e pli paucas stailas traglischantas durant il temp d'advent: L'Uniun da las citads svizras ha elavurà ina glista da mesiras, cun quellas ch'il maun public po voluntarmain spargnar electricitad.
- Las recumandaziuns duain vegnir deliberadas definitivamain las proximas emnas e duain vegnir communitgadas en detagl.
Quai ha explitgà il directur da segirtad ed energia da la citad da Berna envers l'agentura da novitads Keystone-SDA. Cun quai conferma el rapports correspundents da differentas gasettas da dumengia.
Potenzial da spargn enorm
I sa tractia da mesiras che citads e vischnancas possian implementar sin basa voluntara. Il potenzial da spargn saja enorm. Las citads possian per exempel sbassar la temperatura interna en lur immobiglias per in fin dus grads u en tscherts lieus era serrar giu dal tut l'aua chauda.
Illuminaziun da Nadal fiss in messadi fallà
Pussaivel fissi era da reducir u schizunt da desister dal tut sin l'illuminaziun da Nadal. En vista dals appels publics per spargnar electricitad, tramettessan vias ornadas cun glischs in messadi fallà.